סרג'ו רוסי

סרג'ו רוֹסי (באיטלקית: Sergio Rossi; 1935 – 2 באפריל 2020) היה מעצב איטלקי ובעל בית אופנה-עילית לעיצוב נעלי נשים ותיקים, הקרוי על שמו.

היסטוריה 
סרג'ו רוסי נולד בעיירה באזור אמיליה-רומאניה. הוא התחיל את הקריירה שלו בשנות ה-50 בתור יוצר נעליים עם אביו. לאחר שלמד מאביו את מיומנות יצירת הנעליים, עזב למילאנו, שם למד במשך שנתיים.

בשנות ה-70 החל שיתוף הפעולה הרשמי בין ג'אני ורסצ'ה לבין סרג'ו רוסי, שם התבקש רוסי לבחור את זוגות הנעליים עבור ורסצ'ה. באותה העת נחשב רוסי לאחד ממעצבי האפנה הגדולים בעולם. 

בשנת 1999 חברת גוצ'י רכשה 70% ממניות החברה ובשנת 2005 רכשה 30% נוספים וקיבלה שליטה מלאה על המותג.

רוסי מת בצ'זנה שבאיטליה, ב-2 באפריל 2020 מנגיף הקורונה.

הערות שוליים

מעצבי אופנה איטלקים
איטלקים שנולדו ב-1935
נפטרים במגפת הקורונה
איטלקים שנפטרו ב-2020